[{"text_idx": "#000000", "text": "Fe wnaeth y prosiect ddylunio, datblygu a chyflwyno rhwydwaith blockchain cwbl weithredol yn ymdrin a\u0302 phrydlesu dwfn a model busnes Cerbyd-fel-gwasanaeth."}, {"text_idx": "#000001", "text": "Gellir rhannu\u2019r prosiect yn bennaf yn ddwy brif dasg sy\u2019n cynhyrchu dau beth. Roedd y cyntaf yn ymwneud a\u0302 dylunio, creu manyleb a chyflwyno\u2019r rhwydwaith blockchain, a\u2019r ail yn ymwneud ag ysgrifennu contractau clyfar gan ddefnyddio\u2019r iaith raglennu Go i weithredu trafodion busnes."}, {"text_idx": "#000002", "text": "Ar o\u0302l ystyried gwahanol ddatrysiadau blockchain yn ofalus, rydym ni wedi pennu mai Hyperledger Fabric yw\u2019r dewis mwyaf addas ar gyfer ein defnydd penodol ni. Mae\u2019r penderfyniad hwn yn seiliedig ar sawl ffactor allweddol, yn bennaf ei natur breifat sydd angen caniata\u0302d. Fel datrysiad ar gyfer y fenter, mae\u2019n hanfodol bod ein platfform yn sicrhau diogelwch a phreifatrwydd cadarn, gan ganiata\u0301u mynediad i gyfranogwyr gyda chaniata\u0302d yn unig. Mae mynediad i\u2019r cyhoedd wedi\u2019i eithrio\u2019n gyfan gwbl, ac mae angen rhwydwaith arnom sy\u2019n gallu rhoi mynediad i sefydliadau wedi\u2019u caniata\u0301u ymlaen llaw ar gyfer trafodion cymwysiadau busnes."}, {"text_idx": "#000003", "text": "Mae Hyperledger Fabric yn llwyddo i fynd i\u2019r afael a\u0302 gofynion penodol ein busnes yn effeithiol. Mae ei ddyluniad yn darparu\u2019n benodol ar gyfer gofynion y fenter, gan ei wneud yn ddewis amlwg ar gyfer ein prosiect, gan alinio\u2019n berffaith gyda\u2019n meini prawf diogelwch, preifatrwydd a chyfranogiad."}, {"text_idx": "#000004", "text": "Dylunio a diffinio rhwydwaith Blockchain"}, {"text_idx": "#000005", "text": "Wrth ddylunio rhwydwaith blockchain Hyperledger Fabric, mae\u2019n bwysig ystyried sawl paramedr a senario allweddol. Mae\u2019r paramedrau hyn yn cynnwys lefel yr afreidrwydd gofynnol a graddau\u2019r gwahaniaeth rhwng Awdurdodau Tystysgrif a nodau eraill sy\u2019n cymryd rhan (fel cyfoedion ac archebwyr) o fewn sefydliad."}, {"text_idx": "#000006", "text": "O fewn Hyperledger Fabric, mae preifatrwydd a hygyrchedd data yn cael eu gweithredu ar ffurf sianeli. Er mwyn sicrhau rheolaeth fwy manwl, mae casgliadau data preifat yn helpu i gyflawni hynny. O fewn ein rhwydwaith ni, mae gennym ddwy sianel. Mae pob un o\u2019r tri sefydliad yn cymryd rhan yn y sianel \u2018journeydata\u2019. Dim ond Riversimple a sefydliad 1 sy\u2019n cymryd rhan yn yr ail sianel. Heblaw am y ddwy sianel hyn, mae gennym hefyd ddwy sianel brofi o\u2019r enw \u2018tch12\u2019 a \u2018tch13\u2019 lle mae Riversimple a sefydliad 1 yn cymryd rhan a lle bod pob un o\u2019r tri sefydliad yn cymryd rhan, yn y drefn honno."}, {"text_idx": "#000007", "text": "Mae cyfranogwyr i\u2019r sianeli\u2019n cael eu pennu\u2019n seiliedig ar ystyriaethau\u2019n ymwneud a\u0302 chyfleustra a llywodraethu. Gall cyfranogwr sianel ddeall y data sy\u2019n cael ei storio ar y sianel heblaw bod y data yn breifat ac nad yw sefydliad yn rhan o\u2019r casgliad data preifat."}, {"text_idx": "#000008", "text": "oedd defnydd o\u2019r rhwydwaith wedi\u2019i awtomeiddio i raddau helaeth gan ddefnyddio ffeiliau Ansible playbooks. Mae\u2019r rhwydwaith yn cynnwys saith gweinydd sy\u2019n rhedeg ar rwydwaith Prifysgol Abertawe."}, {"text_idx": "#000009", "text": "Datblygwyd ffeiliau playbooks Ansible i helpu i ddefnyddio\u2019r nodau rhwydwaith mewn modd rhwyddach, idempotent, heb wallau dynol, ac y gellir ei ailadrodd. Mae\u2019r ffeiliau hefyd yn gweithredu fel dogfennaeth o\u2019r hyn sy\u2019n cael ei wneud gyda pha fewnbynnau a pha ffeiliau tystysgrif sy\u2019n cael eu defnyddio. Mae natur idempotent Ansible yn helpu i leihau\u2019r amser a\u2019r adnoddau y mae\u2019r ffeiliau yn eu defnyddio. Mae\u2019n bosibl rhedeg y ffeiliau dro ar o\u0302l tro heb orfod cymryd yr un cam dro ar o\u0302l tro."}, {"text_idx": "#000010", "text": "Diffinio strwythurau data a swyddogaethau"}, {"text_idx": "#000011", "text": "Fe wnaethom ni ddylunio a datblygu rhestr o resymeg trafodion busnes ar ffurf swyddogaethau chaincode. Cyn gweithredu unrhyw swyddogaethau, roedd rhaid i ni greu strwythurau data a oedd yn cynrychioli unedau data i\u2019w storio ar y system blockchain. Mae\u2019r strwythurau data hyn yn storio manylion a ddefnyddir wrth adfer a defnyddio data yn y broses o gynhyrchu biliau a thaliadau."}, {"text_idx": "#000012", "text": "Yn ystod y cam dylunio, rydym ni wedi datblygu sawl diagram o drafodion i gael gwell dealltwriaeth a gweledigaeth o\u2019r hyn a fydd yn cael ei weithredu."}, {"text_idx": "#000013", "text": "Bydd cynefino cyflenwyr a\u0302\u2019r system blockchain yn cyflawni sawl diben, gan gynnwys gweithredu gofynion sy\u2019n benodol i ddefnydd y cyflenwr a gwella\u2019r system bresennol.\nTrwy integreiddio\u2019r cyflenwyr ar y system blockchain, gallwn fynd i\u2019r afael a\u0302\u2019u gofynion unigryw a chasglu mewnwelediad gwerthfawr o\u2019u safbwynt nhw, a gellir defnyddio hwnnw i adnabod meysydd i\u2019w gwella o fewn ein system bresennol.\nBydd gweithredu bil deunyddiau o'r dechrau i'r diwedd yn gwella ymarferoldeb cyffredinol y system."}, {"text_idx": "#000014", "text": "Mae systemau Blockchain yn eithaf cymhleth, yn enwedig pan fo angen mwy o ryddid arnom ar gyfer eu diffinio a\u2019u defnyddio. O\u2019r fframweithiau Blockchain sydd ar gael, HLF yw un o\u2019r fframweithiau ffynhonnell agored mwyaf aeddfed, gan ei fod yn fodiwlaidd ac yn hyblyg. Mae\u2019r nodweddion hyn hefyd yn cynyddu cymhlethdod yn sylweddol, yn enwedig yn y cyfnod cychwynnol. Un o\u2019r prif ddeilliannau yw bod y ffeiliau Ansible yn mynd i\u2019r afael a\u0302\u2019r mater ac yn lleihau\u2019r cymhlethdod i raddau helaeth. Pan fydd y system wedi datblygu ymhellach, bydd y ffeiliau hyn yn helpu i leihau\u2019r amser a\u2019r ymdrech sydd eu hangen i ddod a\u0302\u2019r nodau rhwydwaith blockchain i fyny."}, {"text_idx": "#000015", "text": "Write a comment Cancel reply"}]